**«Խավարի հրեշտակ»** (անգլ.՝ Dark Angel), ֆանտաստիկ
մարտաֆիլմ՝ նկարահանված 1990 թվականին։ Ֆիլմի ռեժիսորն է Քրեյգ Բեկսլին։ Հիմնական դերերը խաղացել են Դոլֆ Լունդգրենը, Մատտիաս Հյուզը և Բրայան Բենբեն։

Սյուժե
------

Երկրի վրա է ընկնում ինչ-որ այրվող օբյեկտ, որի վկան է դառնում մի երիտասարդ, ում մեքենան պայթում է պատահարի հետևանքով։ Տղամարդուն սպանում է այլմոլորակայինը, որը հայտնվում է տաք խառնարանի միջից։ Ոստիկանության աշխատակից Ջեք Քեյնը (Դոլֆ Լունդգրեն), որը գտնվում էր ծառայության մեջ, կորցնում է իր գործընկերոջը։ Նա սպանվում է մաֆիայի կողմից, որի անդամներին էլ սպանում են այլմոլորակայինները։ Քեյնը սկսում է հետաքննել իր գործընկերոջ սպանության գործը և դրա հետ միասին տարօրինակ զենքով սպանված ավազակների մահը։ Մաֆիան կողոպտում է ոստիկանության բաժինը, առևանգում թմրամիջոցները, ապա պայթեցնում շենքը։

Քեյնին, որպես գործընկեր, կցում են Հետաքննությունների դաշնային բյուրոյի գործակալ Սմիթին (Բրայան Բենբեն)։ Օրենքի ծառայողները հանցագործության վայրում սկավառակ են հայտնաբերում։ Սմիթի ղեկավարությունը պահանջում է նրան փոխանցել բոլոր տեղեկությունները և ապացույցները Հետաքննությունների դաշնային բյուրո։ Քեյնը գնում է մաֆիայի ներկայացուցիչների մոտ, և նրանք փորձում են սպանել Քեյնին։ Մաֆիան ստիպում է Քեյնին աշխատել իր համար՝ որպես թմրառաքիչ։ Գործարքի ընթացքում Քեյնը թալանվում է, բայց գողը հեռու չի գնում, սպանվում է փողոցում։ Հետաքննության ընթացքում պարզվում է, որ այլմոլորակայինը (Մատտիաս Հյուզ) սպանում է մարդկանց՝ նախապես նրանց թմրանյութ տալով։ Նա ստանում է հորմոններ, որոնք կոչվում են էնդորֆիններ` մարդու մարմիններից։ Նրան հետապնդում է Այզեք օրենքի այլմոլորակային ծառայողը, որը մահացու վիրավոր է, բայց կարողանում է իր երկրային գործընկերներին պատմել այն մասին, թե ինչ է տեղի ունենում։ Քեյնը և Սմիթը առգրավում են այլմոլորակային ոստիկանի զենքը։

Սմիթն այդ զենքը փոխանցում է իր ղեկավարին, որը փորձում է սպանել նրան։ Բայց Քեյնը փրկում է Սմիթի կյանքը` կրակելով ղեկավարի վրա։ Նրանք միասին սկսում են որոնել այլմոլորակայինին։ Հին գործարանում գտնում են վերջինիս հորմոնների պահուստը։ Հայտնվում է այլմոլորակայինը և նրանք կռվի են բռնկվում։ Կռվի ժամանակ պարզվում է, որ հրացանը արդյունավետ չի և Կեյնը ստիպված օգտվում է այլմոլորակայինի զենքից։ Դա փրկում է նրա կյանքը և օգնում հաղթել։

Դերերում
--------

| Դերակատար | Դեր |
| --- | --- |
| Դոլֆ Լունդգրեն | Դետեկտիվ Ջեյ Քեյն  Դետեկտիվ Ջեյ Քեյն  |
| Մատտիաս Հյուզ | Այլմոլորակային Տալեկ  Այլմոլորակային Տալեկ  |
| Բրայան Բենբեն | Գործակալ Արվուդ «Լարի» Սմիթ  Գործակալ Արվուդ «Լարի» Սմիթ  |
| Բեթի Բրենթլի | Դիանա Պելլոն  Դիանա Պելլոն  |
| Սեմ Անդերսոն | Ուորեն  Ուորեն  |
| Շերման Հովարդ | Վիկտոր Մեննինգ  Վիկտոր Մեննինգ  |
| Ջեյ Բիլաս | Այլմոլորակային ոստիկան Ազեկ  Այլմոլորակային ոստիկան Ազեկ  |

Շարունակություն
---------------

2016 թվականի մարտին Հյուզի շնորհիվ հայտնի դարձավ, որ նախատեսվում է նկարահանել ֆիլմի շարունակությունը։

Ծանոթագրություններ
------------------

1. 1 2
2. 1 2 3 4 5
3. 1 2 3 4
4. ↑  Lexicon of international films (գերմ.) — Zweitausendeins.
5. ↑  Internet Movie Database — 1990.
6. ↑
7. 1 2 3 4 5 6 7 8 9 10 11
8. 1 2  ČSFD (չեխերեն) — 2001.
9. ↑  The Numbers — 1997.
10. ↑  Box Office Mojo — 1999.
11. ↑  «Dark Angel (aka I Come in Peace) Blu-ray Review». Արխիվացված է օրիգինալից 2016 թ․ մայիսի 13-ին. Վերցված է 2018 թ․ հոկտեմբերի 6-ին.
12. ↑  Face-Off: I Come in Peace vs. Split Second
13. ↑  Awfully Good: I Come in Peace + Machete Kills
14. ↑  Legendary martial arts actor Matthias Hues: When you start off at a young age, it becomes your second nature
15. ↑  50 Forgotten Sci-Fi Movies From the 1990s
16. ↑  50 Forgotten Sci-Fi Movies From the 1990s
17. ↑  Sequel to 1990 Cult Film Dark Angel Coming Soon

Արտաքին հղումներ
----------------

* рецензия на фильм Washington Post(անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | LCCN: no2010199500 |

 |